**8.3. Direcția Generală de Evidență a Persoanelor a Municipiului București**

Anul 2019 a reprezentat, atât pentru Direcția Generală de Evidență a Persoanelor a Municipiului București și denumită în continuare D.G.E.P.M.B , cât și pentru Serviciile Publice Comunitare Locale de Evidență a Persoanelor ale sectoarelor Municipiului București denumite în continuare S.P.C.L.E.P.M.B, un an al continuării eforturilor începute în anii precedenți, în încercarea de a asigura cetățenilor capitalei, pe linia desfășurării activității de evidență a persoanelor și stare civilă, servicii profesioniste, la nivel european.

1. ***ACTIVITĂȚI DESFĂȘURATE LA NIVELUL DIRECȚIEI DE STARE CIVILĂ***

**1. Modul de îndeplinire a atribuțiilor pe linie de stare civilă** de către Direcția de Stare Civilă din cadrul Direcției Generale de Evidență a Municipiului București și a structurii de stare civilă din cadrul Serviciilor Publice Comunitare Locale de Evidență a Persoanelor ale sectoarelor 1 – 6, prin ofițerii de stare civilă delegați din cadrul primăriilor.

Prioritare au fost preocupările pe linia efectuării controalelor tematice metodologice **pe linie de fondși de evidență și gestiune a certificatelor/extraselor multilingve ale actelor de stare civilă** la structurile de stare civilă din cadrul S.P.C.L.E.P ale sectoarelor 1-6, conform planificării anuale a Direcției Generale de Evidență a Persoanelor a Municipiului București și aprobat de conducerea Primăriei Municipiului București, prilej cu care s-a urmărit cuprinderea aspectelor de fond referitoare la modul de înregistrare a actelor și faptelor de stare civilă (nașterea, căsătoria, decesul, desfacerea căsătoriei, schimbarea numelui, modificări ale statutului civil), la modul de completare a certificatelor de stare civilă, la modul de asigurare a transmiterii comunicărilor de mențiuni către structura de stare civilă competentă, a actelor de identitate ale persoanelor decedate, a comunicărilor de naștere și a celor de modificare, precum și a altor activități specifice desfășurate de serviciile publice comunitare locale de evidență a persoanelor.

**2. Activități desfășurate de Direcția de Stare Civilă din cadrul Direcției Generale de Evidență a Persoanelor a Municipiului București :**

În anul 2019, Serviciul Îndrumare și Control din cadrul Direcției de Stare Civilă a efectuat **6 controale tematice metodologice pe linie de fond și de evidență și gestiune a certificatelor/extraselor multilingve ale actelor de stare civilă** asupra activității desfășurate de către structurile de stare civilă ale sectoarele 1, 2 ,3, 4, 5 și 6 și **13 controale tematice metodologice pe linie de evidență și gestiune a certificatelor de stare civilă la S.P.C.L.E.P. ale sectoarelor 1-6**, după cum urmează: 3 controale la sectorul 1 și câte 2 controale la sectoarele 2, 3, 4, 5 și 6, pentru care s-au întocmit procese verbale de constatare, acestea au fost înaintate șefilor instituțiilor controlate și primarilor în subordinea cărora își desfășoară activitatea.

În urma controalelor tematice metodologice pe linie de fond și de evidență și gestiune a certificatelor/extraselor multilingve ale actelor de stare civilă asupra activității desfășurate pe linie de stare civilă și a extraselor multilingve s-au identificat **674 deficiențe** din care 48 deficiențe au fost remediate în timpul controlului și s-au dispus **428 măsuri pentru îndreptarea deficiențelor**.

Totodată, în timpul controlului de fond s-au desfășurat următoarele activități:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Verificarea extraselor multiling ve** ale actelor de stare civilă întocmite de către S.P.C.L.E.P. S 1-6  | **Eliminarea extrase lor multilingve** ale actelor de stare civilă **completate greșit de către S.P.C.L.E.P** **S1-6** | **Eliminarea/****distrugerea filelor extrase lor multiling ve** ale actelor de stare civilă  | **Eliminarea extrase lor multilingve** ale actelor de stare civilă **completate și neridicate** de solicitanți | **Eliminarea certificatelor** destare civilă **completate greșit de către S.P.C.L.E.P** **S1-6** | **Eliminarea certificatelor** de stare civilă **completa te și neridicate** de solicitanți | **Eliminarea/****distrugereacertificatelor**de stare civilă **retrase de la cetățeni** | **Eliminarea cotoarelor certificatelor** de stare civilă eliberate de către S.P.C.L.E.P. S1-6 | Totalactivități desfășurate cu ocazia controalelor tematice metodologice pe linie de fond și de evidență și gestiune a certificatelor/extraselor multilingve ale actelor de stare civilă |
| 3239 | 265 | 2416 | 46 | 2428 | 86 | 26238 | 9424 | 44142 |

În urma controalelor tematice metodologice cu privire la evidența și gestiunea certificatelor de stare civilă **s-a verificat modul de eliberare a187250 certificate de stare civilă**, **s-au identificat 407 deficiențe,** 77 au fost remediate în timpul controlului și **s-au dispus 310 măsuri pentru îndreptarea deficiențelor**.

Totodată, în timpul controlului de verificare a evidenței și a modului de gestionare a certificatelor de stare civilă s-au desfășurat următoarele activități:

|  |  |  |  |
| --- | --- | --- | --- |
| **Verificarea certificatelor** de stare civilă eliberate de către S.P.C.L.E.P. S 1-6  | **Eliminarea certificatelor** destare civilă **completate greșit de către S.P.C.L.E.P** **S1-6** | **Eliminarea certificatelor** de stare civilă **completate și neridicate** de solicitanți | Totalactivități desfășurate cu ocazia controalelor tematice metodologice cu privire la evidența și gestiunea certificatelor de stare civilă |
| 187250 | 2953 | 164 | 190367 |

Cu ocazia controalelor, s-au efectuat **12 instruiri tematice metodologice** având ca teme „Înregistrarea actelor de deces” și *„* Eliberarea extraselor multilingve ale actelor de stare civilă”, la S.P.C.L.E.P. ale sectoarelor 1-6 ale municipiului București, ocazie cu careau fost prelucrați lucrătorii cu responsabilități pe linie de stare civilă din cadrul structurilor de stare civilă ale Serviciilor Publice Comunitare Locale de Evidență a Persoanelor susmenționate.

Totodată, a fost efectuat **1 control inopinat la** Direcția Locală de Evidență a Persoanelor sector 6 - Serviciul de Stare Civilă, în urma căruia s-a întocmit proces verbal de constatare. Acesta a fost înaintat șefului instituției controlate precum și primarului sectorului 6. Menționăm că în timpul controlului s-au identificat 21 deficiențe și s-au dispus 20 măsuri.

În cadrul Direcției Generale de Evidență a Persoanelor a Municipiului București - Direcția de Stare Civilă, s-au primit de la Serviciile Publice Comunitare Locale de Evidență a Persoanelor ale sectoarelor 1-6, **38305 comunicări** de mențiuni, s-au înscris **45160 comunicări** de mențiuni pe marginea actelor de stare civilă, exemplarul II, s-au restituit un număr de 576 comunicări Serviciilor Publice Comunitare Locale de Evidență a Persoanelor emitente pentru verificări și sunt în curs de soluționare **10139** comunicări de mențiuni.

Comparativ cu anul 2018, situația se prezintă astfel:

În perioada analizată, se poate constata **o scădere de 57,7%** a comunicărilor rămase în vederea înscrierii mențiunilor pe marginea actelor de stare civilă, exemplarul II, față de anul 2018.

Răspunzând solicitării instituțiilor abilitate, după ce s-au efectuat verificări la structurile de stare civilă din cadrul serviciilor publice comunitare locale de evidență a persoanelor, în R.N.E.P. și/sau în evidența manuală, s-au identificat și comunicat **2114 extrase pentru uz oficial** de pe acte de stare civilă.

Comparativ, față de anul 2018, se constată **o creștere de 6,8%**anumăruluisolicitărilor de extrase pentru uz oficial.

**Serviciul Mențiuni de Stare Civilă** a primit **3310 de certificatele de divorț** transmise de notarii publici, au fost înregistrate în registrul de intrare-ieșire și s-a înscris, prin mențiune, desfacerea căsătoriei pe marginea actelor de stare civilă ex. II; după înscrierea mențiunilor corespunzătoare acestea au fost transmise structurilor de stare civilă ale sectoarelor 1- 6 ale municipiului București în vederea operării și în registrele de stare civilă ex.I., iar atunci când căsătoria nu a fost oficiată pe raza municipiului București, certificatele de divorț au fost transmise instituțiilor competente.

Se constata o **creștere cu 11,4% a certificatelor de divorț** transmise de notarii publici în vederea înscrierii pe marginea actelor de căsătorie, exemplarul II, a mențiunilor de desfacerea căsătoriei, față de anul 2018.

Serviciul Mențiuni de Stare Civilă a preluat pe bază de proces-verbal, registrele de stare civilă și opisele alfabetice ex. II întocmite de S.P.C.L.E.P – starea civilă sector 1-6 și de la Ministerul Afacerilor Externe, Direcția Generală Afaceri Consulare.

**Serviciul schimbări de nume, transcrieri, reconstituiri, dispense** din cadrul D.G.E.P.M.B. a primit spre soluționare în perioada analizată, **470 dosare de schimbare a numelui** din care 54 **(11,4%)** au fost restituite serviciilor publice locale de evidență a persoanelor, în vederea completării cu actele necesare soluționării sau pentru alte verificări impuse de spețele în cauză.

În această perioadă, la nivelul Serviciului schimbări de nume, transcrieri, reconstituiri, dispense s-au întocmit **452 referate,** s-au emis **452 dispoziții de admitere**. Dosarele au fost operate în Registrul opis, completându-se numărul și data emiterii dispoziției iar după primirea dovezilor de ridicare a dispozițiilor de schimbare de nume pe cale administrativă, au fost arhivate.

Serviciul schimbări de nume, transcrieri, reconstituiri, dispense din cadrul D.G.E.P.M.B., în perioada analizată, a primit, analizat și soluționat **2 dosare de reconstituire a actelor de stare civilă și 3 dosare de întocmire ulterioarăa actelor de stare civilă**.

 Totodată, în perioada de referință, s-au soluționat **614 cereri pentru atribuire a codurilor numerice personale** în vederea înscrierii acestora pe certificatele de stare civilă și s-a restituit 15 **(2,4%) cereri** pentru atribuire a codurilor numerice personale.

Se constată o creștere cu **26,7%** a cererilor soluționate de atribuire a codurilor numerice personale, față de anul 2018.

Serviciului schimbări de nume, transcrieri, reconstituiri, dispense din cadrul D.G.E.P.M.B. i-au fost **repartizate 432 dosare** de înregistrare tardivă a nașterii, ce s-au adăugat celor rămase în lucru din perioada anterioară, **s-au avizat 422 dosare** de înregistrare tardivă a nașterii iar 31 **(9,8%)** au fost restituite în vederea completării cu actele necesare soluționării sau pentru alte verificări impuse de spețele în cauză.

În anul 2019 se constata o **scădere cu 11,4% a dosarelor de înregistrare tardivă a nașterii,** transmise de S.P.C.L.E.P. ale sectoarelor 1-6 în vederea avizării, comparativ cu anul 2018.

În perioada analizată, Direcția de Stare Civilă din cadrul D.G.E.P.M.B. a desfășurat și următoarele activități: la solicitarea S.P.C.L.E.P. sectoarele 1-6, a efectuat verificări ale documentelor care au constituit solicitările, a studiat legislația specifică, a efectuat verificări în evidențele specifice activității, a efectuat corespondență cu alte instituții și a întocmit răspunsuri către instituția solicitantă - constând în **emiterea a 33 puncte de vedere.** Totodată, s-au prelucrat **136 radiograme/ îndrumări** transmise de Direcția pentru Evidența Persoanelor și Administrarea Bazelor de Date cu personalul Direcției de Stare Civilă din D.G.E.P.M.B.și s-au difuzat S.P.C.L.E.P. sectoarelor 1-6 spre a fi prelucrate cu întreg personalul din subordine.

Se constată astfel o **scădere cu 16%a numărului de radiograme/îndrumări** transmise de Direcția pentru Evidența Persoanelor și Administrarea Bazelor de Date în vederea punerii în aplicare de întreg personalul Direcției de Stare Civilă și de personalul S.P.C.L.E.P. ale sectoarelor 1-6, pe anul 2019.

De asemenea, la Direcția de Stare Civilă s-au repartizat și soluționat **51 petiții** (în scădere cu 19% față de 2018)precum și **42 informații de interes public** (-2,3%), pentru care s-au efectuat verificări ale documentelor care au constituit solicitările, s-a studiat legislația specifică, s-au efectuat verificări în evidențele specifice activității, s-a efectuat corespondență cu alte instituții și s-au întocmit răspunsuri către solicitanți.

Totodată, Direcției de Stare Civilă, din cadrul D.G.E.P.M.B. i-au fost repartizate **749 cereri ale cetățenilor și instituțiilor abilitate** (-7,8%), toate fiind soluționate în termen și cu respectarea prevederilor legale în vigoare.

Pentru soluționarea unor cereri, dosare, adrese înregistrate la Directia de Stare Civilă, s-au efectuat 33996 de verificări în SNIEP iar rezultatul acestora se regăsește la fiecare solicitare.

S-au întocmit un număr de **799 adrese din oficiu,** care au fost înregistrate și transmise spre competentă soluționare atât serviciilor/ compartimentelor/ birourilor din cadrul D.G.E.P.M.B, cât și altor instituții publice, conform prevederilor legale.

**3. Activitatea desfășurată pe linie de stare civilă la nivelul structurilor de stare civilă din cadrul serviciilor publice comunitare locale de evidență a persoanelor ale sectoarelor 1-6:**

În cursul anului 2019, la nivelul municipiului București s-au întocmit **136734 acte de stare civilă** și s-au eliberat **175836 certificate de stare civilă.** Comparativ cu aceeași perioadă a anului 2018, situația este prezentată în tabelul alăturat:

|  |  |  |
| --- | --- | --- |
| **An**  | **Acte stare civilă înregistrate** | **Certificate eliberate** |
| Tip act | Nașteri | Căsătorii | Decese | **Total** | Nașteri | Căsătorii | Decese | **Total** |
| 2018 | 75830 | 25335 | 26724 | 127889 | 102393 | 36892 | 30671 | 169956 |
| **2019** | **82958** | **27645** | **26131** | **136734** | **108636** | **36942** | **30258** | **175836** |
| Varia-ția |  |  |  | **+6,46%** |  |  |  | **+3,34%** |

Se constată astfel o creștere a numărului actelor de stare civilă înregistrate, precum și a numărului certificatelor de stare civilă eliberate, în anul 2018*.*

La nivelul municipiului București, prin serviciile publice comunitare locale de evidență a persoanelor ale sectoarelor 1-6 și Direcția de Stare Civilă din cadrul D.G.E.P.M.B., s-au întocmit:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **AN** | **Acțiuni în instanță** |  | **Înregistrări tardive** | **Rectificări** | **Reconstituiri** | **Întocmire ulterioară a actului** | **Transcrieri** | **Dosare SNCA** | **Mențiuni de schimbare a numelui și/sau prenumelui intervenit în străinătate** | **Căsătorii mixte desfăcute prin divorț, anulate sau care au încetat prin decesul soțului** | **Nr. Cereri depuse în aplicarea Art.41 alin 5^1** | **Nr. Cereri depuse în aplicarea Art.41 alin 5^2** |
| **Anulări** | **Completări** | **Dedlarare deces** | **Sentințe emise** | **Avize** | **Nș** | **Cs** | **Dc** | **Total** |
| **30zile-1an** | **1 an-14 ani** | **14ani-18 ani** | **Peste 18 ani** |
| **2018** | **87** | **9** | **6** | **23** | **301** | **78** | **26** | **39** | **1119** | **5** | **2** | **47588** | **14335** | **394** | **62317** | **456** | **677** | **121** | **34006** | **533** |
| **2019** | **83** | **2** | **2** | **5** | **326** | **60** | **19** | **31** | **1101** | **1** | **10** | **47174** | **16132** | **475** | **63781** | **406** | **718** | **141** | **42420** | **565** |

1. **ACTIVITĂȚI DESFĂȘURATE LA NIVELUL DIRECȚIEI EVIDENȚA PERSOANELOR**
2. **Serviciul Analiză, Îndrumare și Control**

În aplicarea prevederilor Radiogramelor D.E.P.A.B.D. nr. 1940634/14.06.2011 și 3543354/11.03.2015, la nivelul Serviciilor Publice Comunitare de evidență a Persoanelor ale sectoarelor 1 – 6 ale Municipiului București, cărțile de alegător se verifică periodic, iar cele care nu mai sunt de actualitate se distrug pe bază de proces – verbal, situația acestora fiind comunicată trimestrial Direcției Generale de Evidența Persoanelor a Municipiului București.

Astfel, situația cărților de alegător, la sfârșitul anului 2019, la nivelul Serviciilor Publice Comunitare Locale de Evidență a Persoanelor ale sectoarelor 1 – 6 ale municipiului București este următoarea:

|  |  |  |  |  |  |
| --- | --- | --- | --- | --- | --- |
| S.P.C.L.E.P | Numărul cărților de alegătordistribuite în cursul trimestruluipentru care se face analiza, de către: | Tinerii care au împlinit 18 ani în cursul trimestrului pentru care se face analiza | Numărul cărților de alegător tipărite pentru tinerii care au împlinit 18 ani în cursul trimestrului | Numărul cărților de alegător rămase de distribuit (din trimestrele anterioare și anii anteriori) | Obs.CA distruse |
| Polițiștii dincadrul structurilor de ordine publică | Lucrătorii din cadrul S.P.C.L.E.P | Total |
| D.P.E.P.S.C. - S.1 | 0 | 0 | 0 | - | 0 | 361 | 40 |
| D.P.E.P.S.C. - S.2 | 0 | 0 | 0 | - | 0 | 244 | 38 |
| D.E.P. - S.3 | 0 | 0 | 0 | - | 0 | 606 | 4 |
| D.G.E.P. - S4 | 0 | 0 | 0 | - | 0 | 63 | 0 |
| D.E.P. - S5 | 0 | 0 | 0 | - | 0 | 91 | 52 |
| D.L.E.P. - S.6 | 0 | 0 | 0 | - | 0 | 10 | 0 |
| **TOTAL Mun. București** | **0** | **0** | **0** | **-** | **0** | **1.375** | **134** |

În urma reverificării cărților de alegător neeliberate, păstrate la nivelul Serviciilor Publice Comunitare Locale de Evidență a Persoanelor ale Sectoarelor 1 – 6 ale Municipiului București, s-a procedat la distrugerea pe bază de proces – verbal a documentelor, ai căror titulari, după caz, și-au schimbat domiciliul, au decedat, și-au pierdut cetățenia etc.

Astfel, la nivelul S.P.C.L.E.P. ale Sectoarelor 1- 6 ale Municipiului București **au fost distruse un număr de 134 cărți de alegător.**

Potrivit prevederilor legale în vigoare pe linie de evidență a persoanelor, personalul S.P.C.E.P. a asigurat actualizarea corectă și coerentă a Registrului Național de Evidență a Persoanelor cu date și informații potrivit documentelor prezentate de cetățeni ori transmise de autoritățile abilitate și punerea în legalitate a cetățenilor cu acte de identitate pentru a-și exercita dreptul de vot.

**Astfel, în zilele de 25 – 26.05.2019, la nivelul S.P.C.E.P. Mun. București au fost eliberate 4.418 acte de identitate, iar în zilele de 09-10.11.2019 și 23-24.11.2019 au fost eliberate 7.656 acte de identitate.**

De asemenea, pe parcursul anului 2019, în cadrul Serviciului Analiză, Îndrumare și Control au fost efectuate următoarele activități:

* s-au efectuat peste **23.929 verificări cu privire la preluarea în R.N.E.P. a datelor de deces înregistrate în registrele de stare civilă ale S.P.C.L.E.P. ale Sectoarelor 1 – 6 ale Mun. București** și acolo unde a fost cazul s-a intervenit la serviciul public comunitar local de evidență a persoanelor de la ultimul domiciliu pentru corecții sau chiar înregistrarea decesului;
* s-au soluționat **95 petiții** înregistrate la secretariatul D.G.E.P.M.B. și repartizate funcționarilor S.A.I.C., cu respectarea întocmai a prevederilor O.G. nr. 27/2002 privind reglementarea activității de soluționare a petițiilor, cu modificările și completările ulterioare;
* au fost soluționate **64 cereri în conformitate cu prevederile Legii nr.544/2001 privind liberul acces la informațiile de interes public**;
* s-au efectuat verificări în vederea soluționării a **22 petiții adresate D.E.P.A.B.D. și retransmise direcției noastre spre competentă soluționare**, precum și pentru **29 solicitări de schimbare a domiciliului minorilor formulate de părinți la misiunile diplomatice din străinătate;**
* la solicitarea S.P.C.L.E.P. ale Sectoarelor 1- 6 ale Mun. București **au fost formulate adrese de răspuns la 11 puncte de vedere pe linie de evidență a persoanelor;**
* au fost însușite și transmise la S.P.C.L.E.P. ale Sectoarelor 1 – 6 ale Mun. București **19 îndrumări și recomandări ale D.E.P.A.B.D;**
* au fost acordate îndrumări de specialitate funcționarilor S.P.C.L.E.P ale Sectoarelor 1 – 6 ale Municipiului București.

De asemenea, urmare a dispoziției D.E.P.A.B.D. nr. 3484145/18.03.2019, S.A.B.D.E.P. a transmis instituției noastre prin F.T.P., săptămânal, începând cu data de 26.03.2019, fișierele care conțineau listele cu persoanele cu acte de identitate emise și care figurează în R.N.E.P. neînmânate.

Astfel, direcția noastră a întocmit săptămânal adrese către S.P.C.L.E.P. ale sectoarelor 1- 6 ale mun. București și a transmis listele respective, urmând ca zilnic, să primim pe F.T.P. tabelele cu datele de înmânare completate până la acel moment. Ulterior, au fost centralizate în format Excel și s-au transmis către S.A.B.D.E.P., listele pentru un număr de 639.622 persoane cu acte de identitate emise și care figurează în R.N.E.P. neînmânate, în vederea preluării informațiilor în baza de date.

În anul 2019, instituția noastră a fost informată de S.P.C.L.E.P. ale sectoarelor 1-6 ale mun. București despre faptul că **10 persoane care figurau în R.N.E.P. cu mențiuni operative, au solicitat eliberarea actelor de identitate**.

Totodată, în perioada analizată, **au fost dispuse verificări conform Metodologiei nr.22/23.11.2018 privind reglementarea activităților cu caracter operativ desfășurate de serviciile publice comunitare de evidență a persoanelor, pentru emiterea a cinci acte de identitate ca urmare a declinării unei false identități.**

**2. Serviciul Actualizare Valorificare Baza Date**

* au fost eliberate un număr de **452 cărți de identitate și 19 cărți de identitate provizorii**;
* **au fost verificate în R.N.E.P. un număr de 7.840 de persoane** pentru care s-au furnizat date, respectiv, pentru persoane fizice, pentru alte ministere, pentru agenți economici, etc.;
* au fost înregistrate un număr de **33.512 de comunicări privind dobândirea statutului de cetățean român cu domiciliul în străinătate,** iar până în prezent au fost preluate în R.N.E.P. mențiunile corespunzătoare pentru un număr de 27.917 de persoane, iar pentru un număr de 5.595 persoane, au fost solicitate Serviciului Public Comunitare pentru Eliberarea și Evidența Pașapoartelor Simple din București certificatele de stare civilă pentru a fi implementate, ulterior în R.N.E.P., întrucât datele de identificare nu figurau în R.N.E.P.;
* au fost soluționate **2 petiții** în conformitate cu prevederile O.G. nr.27/2002 privind reglementarea activității de soluționare a petițiilor, cu modificările și completările ulterioare;
* au fost soluționate **16 cereri în conformitate cu prevederile Legii nr.544/2001 privind liberul acces la informațiile de interes public**;

Comparativ cu anii anteriori se remarcă o creștere a solicitărilor privind eliberarea actelor de identitate, respectiv cu 22,3% fata de 2018, însă solicitările privind comunicarea de date personale din R.N.E.P. au scăzut cu 24% față de anul 2018.

Astfel, în cursul anului 2019, la nivelul D.E.P., s-au soluționat **119 petiții** cu respectarea întocmai a prevederilor O.G. nr. 27/2002 privind reglementarea activității de soluționare a petițiilor, cu modificările și completările ulterioare și **80 cereri în conformitate cu prevederile Legii nr.544/2001 privind liberul acces la informațiile de interes public**.

**3. Activități desfășurate de către Serviciile Publice Comunitare Locale de Evidență a Persoanelor ale sectoarelor 1 – 6 ale Municipiului București**

Serviciile Publice Comunitare Locale de Evidență a Persoanelor ale sectoarelor 1-6 ale Municipiului București deservesc o populație care la sfârșitul anului număra **2.155.435 locuitori,** situația pe sectoare prezentându-se astfel:

În perioada de referință **au fost luate în evidență 105.883 persoane** din care 78.675 la naștere și la transcrierea certificatelor de naștere procurate din străinătate pentru persoanele care au dobândit cetățenia română, 15.032 ca urmare a schimbării domiciliului din străinătate în România și 12.126 ca urmare a dobândirii cetățeniei române.

 Comparativ cu anul 2018, se constată o creștere substanțială a persoanelor care au dobândit cetățenia română (+134,3 %), astfel:

 În cursul anului au fost eliberate **251.236 acte de identitate, din care 227.271 cărți de identitate și 23.965 cărți de identitate provizorii**.

Din analiza datelor cu privire la eliberarea actelor de identitate pe trimestre, se remarcă ca cel mai solicitant trimestrul III, respectiv, lunile iulie, august și septembrie, perioadă ce coincide și cu efectuarea concediilor de odihnă ale funcționarilor, însă, cu toate acestea nu au fost înregistrate sincope.

Cu toate acestea, conform datelor comunicate de S.A.B.D.E.P la sfârșitul lunii noiembrie erau înregistrate 15.075 persoane care nu solicitaseră eliberarea primului act de identitate (din care 10.881 din anii anteriori) și 52.384 persoane care dețin acte de identitate având termenul de valabilitate expirat (din care 39.158 din anii anteriori).

Instituția noastră a trimis către birourile/compartimentele de evidență a persoanelor din cadrul Serviciilor publice comunitare locale de evidența persoanelor ale Sectoarelor 1 – 6 ale Municipiului București, prin FTP, listele care conțineau un număr de 29.526 persoane selectate din R.N.E.P., care nu au solicitat eliberarea actelor de identitate în termenul prevăzut de lege, din care 5.831 la prima eliberare și 23.695 persoane care dețineau acte de identitate cu termen de valabilitate expirat în trimestrele anterioare.

Pentru toate persoanele au fost listate invitațiile de fiecare birou/compartiment de evidență a persoanelor si distribuite prin direcțiile de Poliție locală a sectoarelor municipiului București.

În urma analizării activităților desfășurate în cursul anului 2019, în conformitate cu prevederile dispoziției sus-menționată, s-a constatat că au fost efectuate verificări în teren pentru un număr de 15.022 persoane, în cazul acestora fiind efectuate mențiunile corespunzătoare în modulul ”Informații asociate persoanei”.

Din verificările efectuate în R.N.E.P. s-a constatat faptul că 7.502 persoane din categoria de referință au fost puse în legalitate cu noi acte de identitate, în cazul a 10 persoane au fost actualizate mențiunile corespunzătoare de deces, pentru 35 persoane au fost actualizate mențiunile C.R.D.S., pentru 4 persoane au fost actualizate mențiunile de pierdere a cetățeniei iar în cazul unei persoane a fost clarificată situația pe linie de evidență a persoanelor (dubluri de CNP, posesori de buletin de identitate cu termen de valabilitate permanent, etc.).

Pentru punerea în legalitate a persoanelor care nu au solicitat eliberarea actelor de identitate în termenele stabilite de lege și care sunt netransportabile sau internate în instituții de protecție socială, personalul serviciilor publice comunitare locale de evidență a persoanelor participă la activități de preluare a documentelor și a imaginilor cetățenilor, prin deplasarea la domiciliul acestora cu echipamentele foto digitale din dotare, **fiind efectuate un număr de 877 de acțiuni cu stația mobilă, eliberându-se astfel 1.944 acte de identitate.**

**Din cele 8.524 persoane selectate din R.N.E.P., a fost clarificată situația pentru un număr de 1.532 persoane,** actualizându-se RegistrulNațional de Evidență a Persoanelor cu datele corespunzătoare privind eliberarea unui act de identitate, decesul, pierderea cetățeniei române, dobândirea statutului de CRDS și alte situații, **iar pentru un număr de 6.185 persoane, au fost efectuate mențiunile corespunzătoare în Modulul „Informații asociate persoanei” al aplicației S.N.I.E.P.**

Urmare a **Planului Comun de acțiune D.E.P.A.B.D. - I.G.P.R. privind desfășurarea activităților pentru punerea în legalitate a persoanelor care dețin acte de identitate cu termenul de valabilitate expiratori nu au solicitat eliberarea primului act de identitate până la data de 31.12.2018**, Serviciul Prelucrări și Acces Date Operative din cadrul Direcției Pentru Evidența Persoanelor și Administrarea Bazelor de Date, a efectuat selecția din R.N.E.P. a persoanelor din categoria de referință, cu excepția celor pentru care au fost efectuate mențiuni în modulul ”Informații asociate persoanei”, ocazie cu care a rezultat faptul că exista **un număr de 16.155 persoane ( 823 la prima eliberare și 15.332 la expirare).**

**În perioada 01.08.2019 – 29.11.2019**, din cele **16.155** persoane care dețin acte de identitate cu termenul de valabilitate expirat ori nu au solicitat eliberarea primului act de identitate până la data de 31.12.2018, au fost verificate **15.057 persoane,** efectuându-se mențiuni în Modulul „Informații asociate persoanei” al aplicației S.N.I.E.P. pentru un număr de **13.395** persoane, pentru **1.996** de cetățeni situația a fost clarificată, actualizându-se Registrul Național de Evidență a Persoanelor cu datele corespunzătoare privind eliberarea unui act de identitate, decesul, pierderea cetățeniei române, dobândirea statutului de CRDS și alte situații, iar pentru un număr de **334** persoane situația a fost clarificată fără a mai fi necesară verificarea în teren de către lucrătorii de poliție.

 Din analiza comparativă cu anul 2018 se constată o scădere cu aproximativ 11% a numărului actelor de identitate emise persoanelor care nu au solicitat eliberarea în termenele prevăzute de lege.

În cursul anului 2019 **au fost operate 67.733 schimbări de domiciliu din care 27.214 din alte localități în București si au fost înscrise în actele de identitate 33.267 mențiuni privind stabilirea vizei de reședință din care 12.517 pentru persoane provenind din București.**

**Au fost luați în evidență 11.860 însoțitori sub 14 ani la noul domiciliu și 4.566 la reședință.**

 Un alt caz aparte continuă să-l reprezinte situația cetățenilor români de naționalitate moldoveană care își stabilesc domiciliul pe raza sectorului 3. În cursul anului, conform datelor comunicate de S.A.B.D.E.P. Bucuresti, în sectorul 3 si-au stabilit domiciliul 14.552 persoane, la adrese unde sunt înregistrate mai mult de 10 persoane.

**5. Prelucrarea datelor personale**

 Au fost furnizate structurilor Ministerului Afacerilor Interne datele de stare civilă și domiciliul pentru 257.144 persoane, instanțelor de judecată și organelor de urmărire fiscală pentru 31.627 iar la solicitarea persoanelor juridice și fizice s-au comunicat datele a 15.739 persoane, situația comparativă cu anul 2018 fiind ilustrată în graficul de mai jos.

Se remarcă o creștere a solicitărilor pentru MAI (cu aprox. 31%), dar o scădere considerabilă a solicitărilor din partea instanțelor și a organelor de urmărire fiscală.

**6. Activitatea cu publicul**

În cursul anului 2019, activitatea de lucru cu publicul la cele 26 birouri de evidență a persoanelor constituite în subordinea serviciilor de sector s-a desfășurat fără evenimente majore, termenul pentru eliberarea actelor de identitate fiind de maxim 10 zile lucrătoare, cu excepția solicitărilor care necesită verificări suplimentare, la nivelul D.P.E.P.S.C. Sector 2, termenul stabilit pentru eliberarea actelor de identitate este de 5 zile calendaristice de la data depunerii cererilor, iar termenul de soluționare a cererilor pentru înscrierea mențiunii de stabilire a reședinței este de 2 ore.

1. **ACTIVITĂȚI DESFĂȘURATE LA NIVELUL DIRECTIEI ECONOMICE**

 Veniturile totale realizate pentru anul 2019 sunt de 10.187.381 lei și au fost asigurate din subvenții de la bugetul local în sumă de 10.178.022 lei și din venituri proprii în sumă de 9.359 lei.

Din totalul veniturilor realizate, pentru titlul I “Cheltuieli de personal” din execuția bugetară a fost utilizată suma de 8.947.987 lei reprezentând limita maximală aferentă salariilor și viramentelor salariale pentru personalul instituției în anul 2019 la un efectiv de 73 angajați din 128 posturi aprobate.

 Pentru titlul II “Bunuri și servicii” a fost utilizată suma de 1.187.959 lei reprezentând limita maximală din punct de vedere valoric pentru acoperirea cheltuielilor de întreținere, gospodărire, pregătire profesională, achiziții diverse (obiecte de inventar, mijloace fixe, materiale consumabile, etc.) și alte cheltuieli necesare pentru desfășurarea activității instituției repartizată astfel:- Cheltuieli de natura utilităților cu influență lunară în sumă de 487.044 lei,

 - Pentru buna desfășurare a activității s-au achiziționat bunuri de natura obiectelor de inventar în sumă de 11.563 lei.

 - Cheltuieli privind deplasările în interes de serviciu (convocări,specializări, schimburi de experiență) în cuantum de 221.362 lei.

 - Cărți și publicații în suma de 3.527 lei, care au fost necesari pentru achiziționarea programului de legislație.

 - Pregătire profesională în cuantum de 55.773 lei pentru formarea din punct de vedere profesional a personalului angajat la standardele impuse de Comunitatea Europeană pe structura activității instituției.

 - Cheltuieli cu protecția muncii în cuantum de 4.102 lei pentru efectuarea analizelor medicale periodice ale personalului angajat .

 - La articolul “Alte cheltuieli” s-a consumat suma de 404.588 lei pentru achiziționarea de imprimate cu regim special și auxiliare, specifice activității de stare civilă și evidența populației pentru Municipiul București (sectoare), depozitare, gestionare, prelucrare digitală fond arhivistic, service, reparații, etc.

- La capitolul cheltuieli de capital s-a consumat suma de 87.526 lei care reprezintă active fixe achiziționate pentru înlocuirea celor nefuncționale și a celor uzate fizic și moral astfel:

- pachet licențe în sumă de 39.032 lei

- sisteme PC în sumă de 47.992 lei

utilizate pentru înlocuirea celor nefuncționale și a celor uzate fizic și moral.

**Concluzii**

Raportul, buget aprobat (10.348.000 lei) – plăți efectuate (10.187.381 lei), la nivelul anului 2019 în procent de cca 98,45%, demonstrează fezabilitatea din punct de vedere economic a realității oglindite în fundamentarea bugetului anual vis-à-vis de necesitățile aferente desfășurării activității instituției noastre la nivel optim acceptat.

1. **Activități desfășurate la nivelul Serviciului Resurse Umane/Protecția Muncii**

În anul 2019 s-au desfășurat următoarele activități și s-au întocmit următoarele documente:

* 40 adrese către Agenția Națională a Funcționarilor Publici pentru:
* demararea procedurilor pentru organizarea concursurilor de promovare - 5;
* demararea procedurilor pentru organizarea concursului de recrutare - 2;
* raportare on-line trimestrială către A.N.F.P. privind normele de conduită ale funcționarilor publici din cadrul direcției - 4;
* raportarea on-line către A.N.F.P. semestrială a situației funcționarilor publici ai D.G.E.P. – M.B. sau în cazul oricărei modificări a raporturilor de muncă a acestora -12;
* raportare on-line către A.N.F.P. lunară privind salarizarea -12;
* raportare anuală cu privire la componența și activitatea desfășurată de Comisia Paritară la nivelul direcției în anul 2019;
* corespondență diversă – 5.
* 38 adrese către Primăria Municipiului București pentru:
* planul de perfecționare a funcționarilor publici precum și fondurile prevăzute în bugetul anual propriu pentru acoperirea cheltuielilor de perfecționare profesională a funcționarilor publici;
* aprobarea deplasărilor în străinătate a directorului executiv, pentru perfecționare profesională, schimburi de experiență sau vizite de lucru - 3;
* cereri concediu de odihnă pentru conducătorul instituției - 6;
* cereri recuperare ore suplimentare pentru conducătorul instituției – 2;
* transmitere lunar a statului de personal – 12;
* corespondență diversă - 14.
* 14 adrese către Direcția pentru Evidența Persoanelor și Administrarea Bazelor de Date organizarea cursurilor de perfecționare pentru personalul instituției organizate de Centrul Regional de Formare Profesională București - 43;
* prelungirea contractului de medicina muncii și constituirea Comitetului de Sănătate și Securitate a Muncii;
* constituirea Comisiilor de inventariere a D.G.E.P. – M.B. - 12;
* întocmirea și actualizarea unor fișe de post - 13;
* supravegherea și îndrumarea activității de strângere a declarațiilor de avere și de interese precum și transmiterea lor către A.N.I. – 69x2=138;
* întocmirea ștatelor de personal cu salariul de bază și sporul de condiții vătămătoare - 12;
* centralizarea concediilor medicale - 38, concedii de odihnă – 489, ore suplimentare - 59, pontaje DGEP, DEP, DSC și CA - 48;
* permanența consultare a noii legislații și a modificărilor și completărilor aduse legislației în vigoare;
* actualizarea permanentă a dosarelor profesionale și personale pentru salariații instituției;
* întocmire referate privind reîncărcarea cardurilor de călătorie pentru personalul care desfășoară activități de teren - 12;
* corespondență cu compartimentele funcționale ale direcției pe diverse probleme apărute - 31;
* întocmirea referatelor pentru motivarea orelor lucrate peste program - 8;
* eliberare adeverințe de salariat - 29;
* eliberare adeverințe medic - 54;
* avizare de cereri de concediu si recuperări - 548;
* supravegherea și coordonarea activității de testare medicală efectuată de medicul de medicina muncii – 71 salariați;
* actualizarea și deschiderea fișelor individuale de instructaj privind protecția muncii - 72;
* revizuirea unui număr de 24 de Proceduri operaționale;
* programare concedii de odihnă pentru anul 2020 - 12;
* transmiterea lunară către Direcția Economică a opisurilor cu privire la concediile medicale și a documentelor redactate de S.R.U. cu privire la situația personalului direcției necesare în vederea salarizării - 24;
* adrese către compartimentele funcționale ale instituției - 328;
* elaborarea unui număr de 226 decizii, având ca obiect:
1. **Activități desfășurate la nivelul Serviciului Relații Publice**

La nivelul ghișeului de relații cu publicul, s-au oferit informații de specialitate atât telefonic (8.591 apeluri ), cât și prin intermediul ghișeului de relații cu publicul cu sediul în strada Bibescu Vodă nr. 1 (8.702 persoane consiliate), s-au transmis 2.261 de e-mail-uri cu răspunsuri către cetățeni, precum și 2.327 de faxuri. Au fost emise un număr de 3.942 de chitanțe privind contravaloarea actelor de identitate / furnizare date cu caracter personal.

La nivelul secretariatului general, s-au înregistrat, (conform registrului intrare-ieșire) un număr de 9.571 de documente și s-au oferit informații de specialitate telefonic la aproximativ 5.500 cetățeni.

S-au îndeplinit și alte atribuții în domeniul său de activitate dispuse de conducerea direcției, în cadru legal, sau care decurg din actele normative în vigoare (26.439 cereri de înregistrarea cetățenilor români cu domiciliu în străinătate – CRDS).

În anul 2019 conform registrului de audiențe, Serviciul Relații Publice a înscris în audientă 444 de petenți, din care 430 pentru urgentarea eliberării cărților de identitate / cărților de identitate provizorii pentru cazuri deosebite, toate cererile au fost soluționate pozitiv, 10 audiențe au fost pe teme de evidența persoanelor (furnizări date, eliberare C.I. / C.I.P. fără documentele prevăzute de lege sau fără acord proprietar) și 4 audiențe pe teme de stare civilă (urgentare CNP, urgentare schimbare nume, transcriere certificate naștere, urgentare avizare dosare naștere tardivă).

S-au înregistrat în total 169 petiții, din care 15 primite de la persoane juridice, 50 de la alte instituții ale statului (reprezentând PMB, DEPABD, SPCLEP sector 1-6, Autoritatea pentru Cetățenie, Instituția Prefectului București, DGPMB, DGPLMB, spitale, etc.) 103 de la persoane fizice, 4 au fost scrisori de mulțumire, 5 au fost reveniri cu aceiași problemă, 159 au fost soluționate pozitiv, în 5 cazuri petițiile au fost redirecționate pentru competență soluționare către alte instituții abilitate ale statului, 82 au fost transmise prin posta electronică, 76 au fost depuse la ghișeul de relații cu publicul și 11 prin fax.

În cursul anului 2019, aproximativ 90.000 de cetățeni au vizitat punctele de informare/documentare, din care 150 de persoane au depus cereri de solicitare informații de interes public atât pe teme de evidență a persoanelor cât și de stare civilă, 128 din partea persoanelor fizice și 24 din partea persoanelor juridice, 147 pe suport electronic și 3 pe suport de hârtie, toate fiind rezolvate favorabil.

1. **Activități desfășurate la nivelul Compartimentului Informatic**

A actualizat site-ul instituției, împreună cu firma găzduitoare de hosting și a instalat noile aparate pentru imprimarea documentelor și trimiterea pentru programarea unităților informatice cu program cu accesare digitală SNIEP, reimplementarea noului Sintact pentru informare juridică și reorganizarea programului pentru eliberarea chitanțelor în cadrul Serviciul Relații Publice – ghișeu unic, cât și reactualizarea programului de Contabilitate, implementarea licenței antivirus pe 72 calculatoare.

A fost implementată soluția informatică pentru informatizarea și digitizarea DGEP-MB cu firma de specialitate MBM SoftWere SRL prin crearea de domenii pe 34 de stații de lucru și mutarea serverului de e-mail pe serverul instituției.

1. **Activități desfășurate la nivelul Biroul Juridic**

În perioada 01.01.2019 - 31.12.2019 pe rolul instanțelor de judecată au fost 8 cauze, dintre acestea 4 cauze au avut ca obiect activitatea de stare civilă , 3 cauze au avut ca obiect activitatea de evidența persoanelor, 1 cauză a avut ca obiect executor. În această perioadă au mai fost în lucru un număr de 43 dosare aflate pe rolul instanțelor de judecată din anii anteriori, aflate încă în fază procesuală.

**Toate soluțiile pronunțate de către instanțele de judecată în anul 2019 au în favoarea Direcției Generale de Evidența Persoanelor a Municipiului București.**

 Au fost avizate de către Biroul Juridic un număr de 135 informații de interes public și un număr de 152 de petiții.

 Un număr de 16 de contracte au fost avizate și de asemenea au mai fost avizate un număr de 9 acte adiționale.

 Tot în anul 2019 au fost avizate 321 de decizii emise de către Directorul Executiv și 150 de note justificative emise de către Compartimentul Achiziții.

1. **Activități desfășurate la nivelul Compartimentul Audit**

În cursul anului 2019 au fost urmărite un număr de 18 recomandări, cu următoarele rezultate:

* 7 recomandări, toate acestea fiind implementate în termenul stabilit;
* 11 recomandări neimplementate, pentru care, însă, termenul de implementare stabilit nu a fost depășit;